toerusting | DinkJeug | Page 2 124172615
31st July 2018 dinkjeugKINDERBEDIENINGkategese, kategete, Kinderbediening, kinders, nuus, toerusting
Die wêreld verander so vinnig en soms voel ‘n mens oorweldig deur al die uitdagings wanneer jy kinders begelei.
Die Kix-Konferensie “Toegerus vir die Toekoms” is ‘n ideale geleentheid vir jou en ander Kix-leiers, kategete, jeugleiers, ouers, jeugwerkers en predikante om oor die geleenthede van die toekoms na te dink. Kom luister na relevante sprekers, woon praktiese werkswinkels by, ontdek nuwe hulpbronne en netwerk met ander kinderbedieningsleiers.
Hierdie geleentheid vind op 11 en 12 September by die NG Gemeente Kuilsrivier-Suid plaas. Vir verdere inligting kontak jeug@sun.ac.za of kry jou inskrywing en die program hier.
3 Goed waarmee tiener kleingroepleiers sukkel
10th November 2017 dinkjeugLEIER TOERUSTINGkleingroep, tieners, toerusting
Die meeste tienerbedienings maak staat op vrywilligers as groepleiers vir hul kleingroepe. Hierdie vrywilligers is ook gewoonlik ywerige mense wat kom aanmeld omdat hulle op ’n manier oortuig is deur die Here dat hulle die gemeente op hierdie manier moet dien. Dit is selde mense met opleiding of fasiliteringsvaardighede of meer ervaring as hul eie “Sondagskool” of CSV.
Die meeste kategese materiaal is ook afhanklik van gesprek en interaktiewe aktiwiteite wat deel vorm van groter gefasiliteerde proses. Wanneer jeugwerkers of predikante dan verby ’n groep stap, is dit gewoonlik die kleingroepleier wat met die kinders gesels… en ’n paar minute later steeds die kleingroepleier wat gesels… en paar minute later het die graad 9 seuns of aan die slaap geraak of mekaar met papierballetjies gegooi.
Die rede hiervoor is dat kleingroepleiers sukkel met ’n paar goed.
Kleingroepleiers is nie altyd bewus van die groter proses van geloofsvorming nie. In die verlede was die klem sterk groot op kennis oordrag en die doelwit was om Bybelkennis onder die knie te kry (onthou jy Sondagskool eksamens?) Vandag volg ons groter prosesse wat soms eenmalig verduidelik word en daarna geïmpliseer word. Dis belangrik om kleingroepleiers gereeld te herinner aan die groter proses en hoekom dit interaktief en gespreksgedrewe bly.
Wat doen jy daaraan?
Kommunikeer by alle opleiding geleenthede die proses. Hoekom doen julle gemeente wat julle doen op die manier wat julle dit doen? Moet nooit aannames maak dat die kleingroepleiers dit sal onthou en implementeer nie.
2. Leerstyle en persoonlikheid
Kleingroepleiers funksioneer gewoonlik uit hul eie leerstyle en persoonlikheidstipe en sukkel soms om te onthou dat daar soveel kombinasies van leerstyle en persoonlikheid is as wat daar jongmense in jou groep is. Tradisionele kennis oordrag was baie gestruktureerd en logies, wat daarom mense wat gestruktureerd en logies dink en funksioneer trek – daarom is dit baie kere maklik vir so persoon om net logies en gestruktureerd die inhoud oor te dra. Verskillende leerstyle en persoonlikheidstipes vereis verskillende benaderings om leer en geloofsvorming optimaal te funksioneer.
Gebruik een volle opleidingsessie om ’n persoonlikheidstoets met die kleingroepleiers te doen en rollespel oor hoe verskillende persoonlikheidstipe en leerstyle in groepe funksioneer. Dis gewoonlik ook ’n goeie spanbou geleentheid. ’n Webtuiste soos https://www.16personalities.com/ het ’n eenvoudige, gratis toets met eenvoudige, duidelike verduidelikings. (Gebruik professionele en kundige mense in jou gemeente hiervoor as jy kan.)
Ons is oor die algemeen ongemaklik met enige stilte, selfs vir mense wat stilte verkies. In ’n groep opset veroorsaak stilte, veral by meer ekstrovert persoonlikhede, baie ongemak. Wanneer jongmense onseker is, is hulle geneig om stil te bly en gewoonlik spring die kleingroepleier in met die antwoord. Wanneer dit herhaaldelik gebeur begin die jongmense net wag sodat die groepleier op die ou end die “regte” antwoord gee.
Spandeer gereeld tyd aan gespreksvaardighede, veral die kuns van oop vraagstelling en konstruktiewe stilte. Hierdie is vaardighede wat gedemonstreer en ingeoefen moet word.
Omdat vrywilligers gewoonlik beperkte ervaring het, is dit nodig om meer as een maal per jaar ’n opleiding sessie te hou. Voorbeeld en oefening help vrywilligers om die vaardighede te ontwikkel en te internaliseer, sodat hulle deelnemers word aan jongmense se geloofsvorming en nie bloot kennis-oordrag doen nie.
Christi Thirion (NG Kenridge)
Onsigbare magte in ’n kleingroep: Leerstyle
9th November 2017 dinkjeugLEIER TOERUSTINGkinders, kleingroep, tieners, toerusting
Wanneer ’n kleingroepleier met kinders werk in ’n kleingroep situasie is daar ’n paar onsigbare magte, buiten die Heilige Gees, aan die werk. Dit is, magte wat, sonder aandag, maklik bose magte kan word, maar met die regte aandag lewenskrag in jongmense se geloofsvorming kan wees. Hierdie magte is leerstyle.
Elke mens het ’n voorkeur vir ’n kombinasie van leerstyle. Dit is die manier waarop die mens die maklikste inligting, kennis en vaardighede aanleer en vaslê. Daar is baie variasies op die tema waarvan Peter Honey se beskrywings soos volg is:
“Activists” is hoofsaaklik doeners. Hulle leer deur
Nuwe leer-ervarings, aktiwiteite en geleenthede
Kort hier-en-nou aktiwiteite soos speletjies, kompeterende take en rolspel
Aktiwiteite waar hulle aandag kry en in die kollig kan wees.
As hulle in die diepkant ingegooi word met ’n uitdagende aktiwiteit
Jongmense met hierdie leerstyl floreer wanneer daar gereeld iets nuut gebeur en hulle is oop vir nuwe ervarings. Hulle sukkel egter met die volgende:
Hulle is geneig om nie sommer oor meer as logiese voor die hand liggende oplossings of antwoorde te dink nie.
Hulle het die geneigdheid om te veel self te probeer doen
Hulle pak take gejaagd aan sonder om mooi te beplan
Raak maklik verveeld.
“Reflectors” reflekteer graag oor inligting. Hulle leer die maklikste wanneer hulle
Iets moet ondersoek of oordink
kans kry om oor ’n saak te dink voordat hulle moet reageer
kans kry om te reflekteer oor wat hulle gesien of geleer het.
Tyd het om tot ’n gevolgtrekking te kom
Kan terugstaan om te observeer
Inligting kan versamel en integreer om tot ’n nuwe gevolgtrekking te kom.
Jongmense wat op hierdie manier leer vat gewoonlik bietjie langer omdat hulle op ’n metodiese manier inligting versamel en organiseer, voordat hulle gevolgtrekkings maak. Die uitdaging met jongmense met hierdie leerstyl is dat:
Dit lyk of hulle nie belangstel nie en passief is
Hulle kan lank vat om besluite te neem en tot ’n gevolgtrekking te kom
Hulle nie sommer deelneem aan groepgesprekke nie.
“Theorists” wil gevolgtrekkinge en uitkomste bepaal. Hulle leer die lekkerste wanneer:
inligting metodies kan oordink en gevolgtrekkings en verbande met sake kan trek.
In gestruktureerde omgewings met ’n duidelike uitkoms.
Wanneer hulle die kans kry om basiese metodes en motiverings agter sake kan bevraagteken en ondersoek.
Hulle intellektueel uitgedaag kan word.
Waar rasionele en objektiewe denke verwelkom word.
Hulle teenstrydighede kan saamgooi in ’n verstaanbare geheel
Jongmense wat op hierdie manier leer funksioneer goed in ’n omgewing waar ’n model of metode hulle kan help om ’n spesifieke uitkoms te bereik. Hulle is oor die algemeen baie gedissiplineerd, maar hulle sukkel wanneer:
Hulle buite die boks moet dink nie
Die uitkoms of proses onseker of deurmekaar is
Subjektiewe menings en perspektiewe – waar daar nie ’n definitiewe duidelike antwoord is nie
Vol moets en moenies
“Pragmatists” werk prakties volgens planne en tegnieke en hulle leer die maklikste in omstandighede waar
Daar ’n duidelike verband tussen die inligting en ’n probleem of kwessie is.
Hulle tegnieke kan aanleer wat ’n duidelike toepassing vir hul leefwêreld het.
Hulle nuwe metodes en tegnieke kan inoefen met positiewe terugvoer.
Hulle kan fokus op praktiese aspekte
Teorie en informasie in praktiese situasies toegepas word
Hulle kan eksperimenteer met verskillende benaderinge
Hierdie jongmense is op die man af en duidelik en wil by die punt uitkom sodat hulle kan weet wat om te doen. Dit raak dus vir hulle moeilik om te leer wanneer:
Daar nie ’n duidelike praktiese toepassing is nie
Baie klem op teorie en basiese beginsels is
Hulle reeds ’n oplossing het
Wanneer ’n jongmens in ’n kleingroep situasie nie met een van sy dominante leerstyle gestimuleer word nie, raak hulle gewoonlik of heeltemal passief en onttrek of hulle raak ontwrigtend. Omdat ons nie altyd bewus is van jongmense se leerstyle nie interpreteer ons die gedrag slegs as ’n dissipline probleem.
Kleingroepleiers is geneig om self die kleingroep in te rig volgens hulle eie dominante leerstyl. Die ding wat dan ingedagte gehou moet word wanneer jongmense ontwrigtend is of nie deelneem nie, is of die jongmense dalk verveeld is omdat hulle nie in hul leerstyl akkommodeer word nie.
 How To Become A More Effective Learner